title: हिन्द महासागर
text: भारतीय महासागर या हिन्द महासागर विश्व केरौ तेसरौ सबसँ बड़ौ समुंदर छेकै । पृथ्वी केरौ सतह प मौजूद पानी केरौ लगभग 20% भाग एकरा मँ समाहित छै। उत्तर मँ ई भारतीय उपमहाद्वीप सँ, पश्चिम मँ पूर्व अफ्रीका; पूर्व मँ भारत-चीन, सुंदा द्वीप समूह आरू ऑस्ट्रेलिया, तथा दक्षिण मँ दक्षिणध्रुवीय महासागर सँ घिरलौ छै। विश्व मँ खाली यहै एगो महासागर छै जेकरौ नाँव कोनो देश के नाम यानी, भारत के नाँव पर छै। प्राचीन भारतीय ग्रंथौ सिनी मँ एकरा "रत्नाकर" कहलौ गेलौ छै। वैश्विक रूप सँ परस्पर जुड़ौ समुद्र केरौ एक घटक हिंद महासागर क, अटलांटिक महासागर सँ 20° पूर्व देशांतर जे केप एगुलस सँ पार होय छै आरो प्रशांत महासागर सँ 146°55' पूर्व देशांतर पृथक करै छै। हिंद महासागर केरौ उत्तरी सीमा के निर्धारण फारस केरौ खाड़ी मँ 30° उत्तर अक्षांश द्वारा होय छै। हिंद महासागर केरौ पृष्टधारा सिनी केरौ परिसंचरण असममित छै। अफ्रीका आरू ऑस्ट्रेलिया के दक्षिणी सिरा प हैय महासागर केरौ चौड़ाई करीब 10,000 किलोमीटर छै; आरो एकरौ क्षेत्रफल 73556000 वर्ग किलोमीटर छै जेकरा मँ लाल सागर आरो फारस केरौ खाड़ी शामिल छै।